Ανάδειξη του Εθνικού Δρυμού Πίνδου – Βάλια Κάλντα
Creators: name: Κλωνάρα, Βασιλική Παναγιώτη
Publisher: name: Aristotle University of Thessaloniki
Year: 2022
Subjects: Εθνικός Δρυμός Βόρειας Πίνδου
Βιώσιμη ανάπτυξη
Προστατευόμενες περιοχές
Northern Pindos National Park
Sustainable development
Protected areas

description: Η παρούσα διπλωματική εργασία του Μεταπτυχιακού Προγράμματος Σπουδών «Τουρισμός και Τοπική Ανάπτυξη» εστιάζει στο Εθνικό Πάρκο Βόρειας Πίνδου και συγκεκριμένα τον Εθνικό Δρυμό Πίνδου – Βάλια Κάλντα και τη βιώσιμη ανάπτυξη και ανάδειξη του. Στο πρώτο κεφάλαιο πραγματοποιείται βιβλιογραφική ανασκόπηση της βιώσιμης τουριστικής ανάπτυξης και της σημασίας του εναλλακτικού τουρισμού και των προστατευόμενων περιοχών σε αυτήν. Στο δεύτερο κεφάλαιο οριοθετείται η περιοχή του Εθνικού Πάρκου και παρουσιάζεται το καθεστώς προστασίας του, διακρίνοντας τέσσερις επιμέρους ζώνες, αλλά και το νομοθετικό πλαίσιο που τον διέπει. Ακόμη, σκιαγραφώνται τα όρια της περιοχής μελέτης, δηλαδή του Εθνικού Δρυμού Πίνδου – Βάλια Κάλντα και δίνονται γενικές πληροφορίες σχετικά με την ίδρυση του, τα τοπωνύμια, τους οικισμούς και τα όρη που τον περικλείουν. Στο τρίτο κεφάλαιο αναλύεται η μέθοδος έρευνας και συλλογής δεδομένων που οδήγησε στα συμπεράσματα και τις προτάσεις. Το τέταρτο κεφάλαιο επικεντρώνεται στο βιοτικό και αβιοτικό περιβάλλον, το πολιτιστικό και το ανθρωπογενές, με έμφαση στους τομείς απασχόλησης των κατοίκων και τις χρήσεις γης. Ακόμα, περιγράφονται τα χωριά που τον πλαισιώνουν, τα πολιτιστικά δρώμενα και τα τοπικά προϊόντα, καταγράφονται τα μονοπάτια, τα καταφύγια, τα χιονοδρομικά κέντρα, τα κέντρα πληροφόρησης και οι μουσειακοί χώροι και παρουσιάζονται οι δραστηριότητες που προσφέρονται σε επισκέπτες της Βάλια Κάλντα. Στο τέλος του κεφαλαίου, αναλύεται και αξιολογείται η υπάρχουσα προβολή της περιοχής στον παγκόσμιο ιστοχώρο και οι ελλείψεις της. Στο πέμπτο κεφάλαιο παρουσιάζεται το Εθνικό Πάρκο Δολομιτών στην Ιταλία, τόσο σε επίπεδο προβολής όσο και διαχείρισης για να προκύψουν, μέσω συγκριτικής αξιολόγησης των δύο πάρκων, συμπεράσματα για την αξιοποίηση του Εθνικού Δρυμού Πίνδου. Στο έκτο κεφάλαιο, με βάση την παραπάνω έρευνα και την υφιστάμενη κατάσταση, γίνονται προτάσεις με σκοπό την προβολή, ανάδειξη και βιώσιμη ανάπτυξη του Δρυμού με δράσεις, δραστηριότητες και δρώμενα που υποστηρίζουν το περιβάλλον και το χαρακτήρα της περιοχής, των κατοίκων και των οικισμών που την πλαισιώνουν.
description: The present thesis of the master’s degree "Tourism and Local Development" focuses on the North Pindos National Park and specifically the Pindos National Park - Valia Kalda and its sustainable development and promotion. The first chapter provides a bibliographical review of sustainable tourism development and the importance of alternative tourism and protected areas in it. The second chapter defines the area of the National Park and presents its protection status, distinguishing four zones and the legal framework governing it. It also outlines the boundaries of the study area, i.e., the Pindos - Valia Kalda National Park, and provides general information on its establishment, the toponyms, the settlements and the mountains surrounding it. The third chapter analyzes the research and data collection method that led to the conclusions and proposals. The fourth chapter focuses on the biotic and abiotic environment, the cultural and the anthropogenic, with emphasis on the employment sectors and land use. It also describes the surrounding villages, cultural events and local products, trails, shelters, ski resorts, information centers and museum sites, and presents the activities offered to visitors to Valia Calda. At the end of the chapter, the existing promotion of the region on the world website and its shortcomings are analyzed and evaluated. Chapter five presents the Dolomites National Park in Italy, both in terms of promotion and management, to draw conclusions for the exploitation of the Pindos National Park through a comparative evaluation of the two parks. In the sixth chapter, based on the above research and the current situation, proposals are made for the promotion, enhancement and sustainable development of the National Park through actions, activities and events that support the environment and the character of the area, its inhabitants and the settlements that surround it.